laion/Wikipedia-Exotic huggingface dataset:
איילט אדנה

איילט אדנה (בטורקית עות'מאנית: ایالت ادنه) היה איילט של האימפריה העות'מאנית, שהוקם בשנת 1608, כשהוא מופרד מאיילט חלב. שטח המדווח במאה ה-19 היה 11,409 מילים רבועים (29,550 קילומטרים רבועים). הרמדנידים מילאו תפקיד מרכזי ביחסי העות'מאנים והממלוכים מהמאה ה-15, בשל היותם מדינת חיץ הממוקמת באזור הגבול הממלוכי אל-עוואסים. בשנת 1517 שילב סלים הראשון את הבייליק באימפריה העות'מאנית לאחר כיבוש המדינה הממלוכית. הביים של הרמדנידים החזיקו את השליטה בסנג'ק אדנה באופן תורשתי עד 1608. "Some Provinces of the Ottoman Empire". Geonames.de. אורכב מ-המקור ב-27 באוגוסט 2013. נבדק ב-25 בפברואר 2013. {{cite web}}: (עזרה) Donald Edgar Pitcher (1972). An Historical Geography of the Ottoman Empire. Brill Archive. p. 125. נבדק ב-2013-06-27. Evliya Çelebi; Joseph von Hammer-Purgstall (1834). Narrative of Travels in Europe, Asia, and Africa in the Seventeenth Century. Vol. 1. Oriental Translation Fund. p. 93. נבדק ב-2013-06-27. The Popular encyclopedia: or, conversations lexicon. Vol. 6. Blackie. 1862. p. 698. נבדק ב-2013-06-27. The Penny Cyclopædia of the Society for the Diffusion of Useful Knowledge. C. Knight. 1843. p. 393. נבדק ב-2013-06-27.
טיילור ג'ון סמית'

טיילור ג'ון סמית' (באנגלית: Taylor John Smith; נולד ב-13 במאי 1995) הוא שחקן אמריקאי, אשר ידוע בעיקר בשל תפקידו בתור ג'ון קין במיני-סדרה "חפצים חדים" ברשת HBO. סמית' נולד ב-13 במאי 1995 בלוס אנג'לס, קליפורניה. הוא החל לשחק כנער ועד מהרה מצא את עצמו מבוקש הן בקולנוע והן בטלוויזיה, הודות בעיקר למראהו הכל-אמריקאי. בשנת 2012 הופיע לראשונה על מסך בתפקיד זעיר ללא קרדיט בסרט "משחקי הרעב" בבימויו של גארי רוס, המבוסס על עלילת הספר "משחקי הרעב" שנכתב על ידי סוזן קולינס. בשנת 2013 הוא הופיע לראשונה על המסך בתפקיד אורח בפרק של סדרת הטלוויזיה "תפיסה" של רשת TNT. לאחר מכן בשנת 2014, קיבל סמית' את תפקיד הקולנוע הראשון שלו בסרט פרודיה על סרטי אימה "הבית הרדוף 2" בכיכובו של מרלון ויינס. עד מהרה עבר סמית' מפרודיות אימה לסרטי אימה של ממש, עם תפקידים בסרט האימה "הרוע שבפנים 3" משנת 2015, והגרסה המחודשת האמריקאית לסרט האימה הצרפתי "Martyrs" באותה שנה. לאחר מכן חזר סמית להופיע בטלוויזיה, בתפקיד קבוע בעונה השנייה של סדרת האנתולוגיה החברתית-פוליטית "פשע אמריקאי" בין השנים 2015–2017, ולאחר מכן הופיע בפיילוט לרימייק שהופק לטלוויזיה של קלאסיקת העשרה של שנות התשעים משחקי פיתוי, סרט משנת 1998. הפיילוט לא נמכר. למרות הכישלון הזה, לסמית' השנה הגדולה ביותר שלו הייתה בשנת 2018, והוא שיחק בתפקיד ראשי במיני סדרה של HBO "חפצים חדים" לצד איימי אדמס שביים ז'אן מארק ואלי, ומבוסס על הרומן של ג'יליאן פלין בעל אותו שם. בשנת 2020 שיחק בדרמת המלחמה "לכודים תחת אש", לצד סקוט איסטווד. הסרט מבוסס על הרומן הנמכר ביותר של ג'ייק טאפר. בשנת 2022 השתתף בסרט שירת סרטני הנהר, המבוסס על ספרה של דליה אוונס, בתפקיד טייט ווקר. טיילור ג'ון סמית', ברשת החברתית אקס (טוויטר) טיילור ג'ון סמית', ברשת החברתית אינסטגרם טיילור ג'ון סמית', ברשת החברתית LinkedIn טיילור ג'ון סמית', במסד הנתונים הקולנועיים IMDb (באנגלית) טיילור ג'ון סמית', באתר Rotten Tomatoes (באנגלית) טיילור ג'ון סמית', במסד הנתונים הקולנועיים KinoPoisk (ברוסית) טיילור ג'ון סמית', באתר אפל מיוזיק (באנגלית) טיילור ג'ון סמית', באתר אמזון מיוזיק Petski, Denise (24 במרץ 2017). "'Sharp Objects': Taylor John Smith Joins HBO's Amy Adams Series". Deadline Hollywood. נבדק ב-13 באוגוסט 2017. {{cite web}}: (עזרה)
צדקיהו בן כנענה

צִדְקִיָּהוּ בֶן כְּנַעֲנָה (גם צִדְקִיָּה בֶן כְּנַעֲנָה), על פי התנ"ך התחזה לנביא ה', ופעל באמצע תקופת הבית הראשון במאה ה-9 לפנה"ס, בחצרו של אחאב מלך ישראל בשומרון. בפועל הוא היה חלק מארבע מאות נביאי השקר בחצר אחאב, ולפי המספר הזה כנראה שהם היו נביאי האשרה שאיזבל סירבה לשלוח למבחן בהר הכרמל. בסיפור המופיע בספר מלכים א', פרק כ"ב ובספר דברי הימים ב', פרק י"ח, צדקיהו מנבא לאחאב ולעמיתו יהושפט מלך יהודה הצלחה במלחמה נגד ארם ברמות גלעד. הוא אף ממחיש את נבואתו בעשיית קרני ברזל ואומר "כה אמר ה': באלה תנגח את ארם עד כלתם". בהמשך בא מיכיהו בן ימלה ומנבא בשם ה' את התוצאה ההפוכה, היינו שאחאב יובס במלחמה. צדקיהו מכה את מיכיהו על הלחי ומעורר תיגר על אמיתת נבואתו של זה, באומרו "אי זה עבר רוח ה' מאיתי לדבר אותך?". מיכיהו משיב שכאשר נבואתו שלו תתגשם, גם צדקיהו בעצמו "יבא חדר בחדר להחבא". בסוף הסיפור מתברר שמיכיהו צדק וצדקיהו טעה: אחאב נהרג בקרב. משמעות השם "צדקיהו" היא: יהו (ה') הוא צודק. צדקיהו בן כנענה מופיע בספר עליית ישעיהו, בו נטען שבחיר-רע, השומרוני שהלשין על הנביא ישעיהו, הוא קרוב משפחה שלו. "דף הבית" של צדקיה בן כנענה באתר הניווט בתנ"ך מלכים א' כב באתר מקראנט דברי הימים ב' יח באתר מקראנט M. A. Knibb, martyrdom and Ascension of Isaiah, Chapter 2, 12-16, The Old Testament Pseudepigrapha, Volume 2, page 143
קלארק וורהס

קלארק וורהס (באנגלית: Clark Voorhees‏; 1871 – 1933) היה צייר נוף אימפרסיוניסטי וטונאליסטי אמריקאי וממייסדי מושבת האמנות אולד ליים. וורהס נולד ב-29 במאי 1871 בניו יורק, בנו של סוכן מניות. בתחילה הוא נמשך למדעים וסיים תארים בכימיה מאוניברסיטת ייל ואוניברסיטת קולומביה. בשנת 1894 החל וורהס לעסוק ברצינות באמנות (שתמיד הייתה תחביבו) כאשר נרשם לשיעורים בליגת הסטודנטים לאמנות. בשנה שלאחר מכן נרשם לבית הספר לאמנות במוזיאון המטרופוליטן. הוא גם למד אצל אירווינג רמזי ויילס בלונג איילנד ועם לאונרד אוכטמן בקונטיקט. בשנת 1897 נסע וורהס לאירופה, למד באקדמיה ז'וליאן בפריז ובילה בכפר האומנים הצרפתי ברביזון וכן בהולנד. וורהס ביקר לראשונה באולד ליים, (Old Lyme) קונטיקט בשנת 1893. בשנת 1896, הוא חזר עם אמו ואחותו, שהתארחו בפנסיון בניהולה של פלורנס גריזוולד. בית פלורנס גריזוולד (מוזיאון גריזוולד) הפך בסופו של דבר למרכז הקהילה האמנותית של אולד ליים וסביר מאוד להניח שהנרי וורד ריינג'ר, המתואר לעיתים קרובות כמייסד המושבה האמנותית שם, הכיר את המקום דרך קלארק וורהס. מבחינה סגנונית, וורהס היה אחד האמנים שנשארו נאמנים לסגנון הטונאליסטי שמקורו ברביזון, הקשור לוורד ריינג'ר גם לאחר שרוב האמנים האחרים אימצו את הסגנון האימפרסיוניסטי של צ'יילד האסאם. רוב ציוריו של וורהס אינם מתוארכים, אך נראה כי הוא אימץ בהדרגה גישה אימפרסיוניסטית בשלב מאוחר בחייו. הוא גם התנסה בתחריט בשנות השלושים. רבים מציוריו של וורהס מתארים את נופי אולד ליים. כמו כן הוא צייר גם בניופורט, רוד איילנד ובמערב מסצ'וסטס. וורהס הציג יחד עם חברים אחרים במושבת האמנות, כמו גם הציג גם באקדמיה הלאומית לעיצוב, בחברת האמנים האמריקאים, באגודה האמריקאית לצבעי מים, במכון קרנגי ובמכון לאמנות בשיקגו. הוא זכה במדליית ארד בתערוכת סנט לואיס בשנת 1904 ובשנת 1905 קיבל את אחד משלושת הפרסים של האקדמיה הלאומית, לשלושת ציורי השמן הטובים ביותר שהופקו על ידי אמנים מתחת לגיל שלושים וחמש. דוגמאות ליצירתו של וורהס נמצאות באוספים של הגלריה לאמנות של אוניברסיטת ייל, מוזיאון לאמנות יוסטון, מוזיאון פלורנס גריסוולד והחברה ההיסטורית בליים. תערוכות מרכזיות המציגות את עבודותיו כללו את החברה ההיסטורית באולד ליים ואת מוזיאון פלורנס גריזוולד ותערוכות נוספות. נכדתו, ג'נט פיש, היא ציירת טבע דומם עם יצירות באוסף הקבע של מוזיאונים רבים. מדיה וקבצים בנושא קלארק וורהס בוויקישיתוף Benezit Dictionary of Artists Rice, Robin (Autumn 2003 – Winter 2004). "Janet Fish: Paintings". Woman's Art Journal. Woman's Art. 24 (2): 45–46
שבת (כתב עת)

שבת (בהונגרית: Szombat) הוא כתב העת של איגוד התרבות היהודי-הונגרי. העורך הראשי שלה הוא הסופר היהודי-הונגרי גאבור ט. סאנטו. שבת הוא עיתון ציבורי ותרבותי יהודי ללא מטרות רווח. כתב העת יוצא לאור מאז 1989, 10 פעמים בשנה. הגיליון הראשון יצא לאור בנובמבר 1989. במהדורה המקוונת, מוצעים לקוראים גם חדשות, ביקורות, מאמרים עדכניים, עיתונאות והמלצות על תוכניות. מאז הקמתו, רצה כתב העת למלא תפקיד אינטגרטיבי ובונה קהילה והוא פתוח לכל הזרמים ביהדות. כתב העת מנסה לפנות גם לקהלים שאינם יהודים ומנסה לספק תמונה מאוזנת של חיי הציבור ההונגריים, כולל חיי הציבור היהודיים, ישראל והמזרח התיכון, להפיג דעות קדומות אנטישמיות וליצור פורום לקהילה היהודית, לסופרים ולאמנים שיש להם עניין בנושא היהודי. כבר מההתחלה עסק כתב העת בהפצת ידע ובטיפוח מסורת. לציבור ההונגרי ואפילו לא לרוב הציבור היהודי בהונגריה, יאין ידע מעמיק על הדת והתרבות היהודית. ישנן תפיסות מוטעות וסטריאוטיפים ארוכי שנים לגבי היהדות שקמו מחדש בעקבות הרמת הראש של האנטישמיות אחרי חילופי המשטר בשנת 1990. מטרת כתב העת ליצור מרכז מידע יהודי ייחודי ולספק פורום לדיאלוג בין חברי הקהילה היהודית והחברה הרחבה באמצעות אתר szombat.org ודף הפייסבוק של כתב העת. המטרה היא להציג לא רק את הקהילה והתרבות היהודית בפני הקוראים, אלא גם כיצד כתב העת רואה אירועים מסוימים בהונגריה ובעולם בעין יהודית. ושואף כל הזמן להודיע לציבור על ההתפתחויות בעולם היהודי. בשלושה או ארבעה גיליונות נושאיים של כתב העת מדי שנה, מנסה כתב העת להעמיק בנושא מסוים למשל: קהילות יהודיות במרכז אירופה חינוך יהודי בהונגריה נשים, יהודיות, פמיניסטיות היסטוריה של ישראל המודרנית ספרות יהודית במרכז ובמזרח אירופה יהדות וקומוניזם יהדות ושמרנות; סקס ודת טרנסילבניה ויהדות זכרו של חוזה טריאנון וזהות לאומית הונגרית היסטוריית הספורט היהודי ההונגרי דיאלוג יהודי-נוצרי 50 שנה לאחר הצהרת הנוסטרה אטאטה של הוותיקן. כיוון שיש התעניינות הולכת וגוברת בנושא היהודי, מדי פעם מארגן כתב העת כנסים. למשל בשנת 1998 אורגן כנס בשם "גורלות יהודים בסרטים הונגריים", בליווי הקרנת סרטים במשך בת שלושה ימים. ועדת המערכת מורכבת משישה: גאבור דיאק סוניה רחל קומורוצקי לאסלו קוראני אנדראש קובאץ' אטילה נובאק גאבור שווייצר עורך הראשי: גאבור ט. סאנטו, עורך: יאנוש גאדו, מזכירת מערכת: ז'וז'נה סאבו, כספים: קטינקה מגו szombat.org mazsihisz.hu "Digitális Szombat - zsidó politikai és kulturális folyóirat". dimag.hu.(הקישור אינו פעיל, 2020-04)
מג'יק קס

מג'יק קס הוא פארק שעשועים הנמצא בבעלות חברת קס גרופ במישור אדומים, על יד מעלה אדומים, והוא פארק השעשועים המקורה הגדול בישראל. הפארק משתרע על שטח של 13 דונם ועוצב בתכנונו של האדריכל אנריקו סגרה, שעיצב אותו בהשראת חללית עם כיפת זכוכית בקוטר של 70 מטר ומשקיף על נוף ים המלח. הפארק סגור בשבתות וחגים. הפארק כולל 30 מתקני שעשועים ואטרקציות, בהם 16 מתקני אקסטרים ובהם בין היתר מתקן דמוי רכבת הרים של 360 מעלות. נוסף על כך ישנם בפארק המקורה חדרי בריחה ומשחקי וידאו, משחקי מציאות מדומה, חדרי קריוקי וג'ימבורי, קירות טיפוס, מתקני אקסטרים ומתחמי משחקי ארקייד. בנוסף, הפארק כולל לצד האטרקציות, מסחר וחנויות, בהם מתחם מזון, מספרות ומכון קוסמטי. בין האטרקציות והמתקנים בפארק נמנים: לופר – מתקן חשמלי דמוי רכבת הרים אשר מורכב מקרונות המקיפים לולאה בגובה 23 מטר ובמהירות 64 קמ"ש. המתקן הוא מסוג Super Loop של חברת Larson International. נפוץ בפארקים של רשת סיקס פלאגס בארצות הברית תחת השם Fire Ball. בראשית - קרוסלה מסתובבת ונוסעת על מסילה. המתקן נמצא על גג המבנה, בגובה של למעלה מ-20 מטרים ומשקיף אל ים המלח. מהווה את האטרקציה המרכזית בפארק. מיוצר על ידי חברת Zamperla האיטלקית תחת השם "Disco", נפוץ בהרבה פארקים פופולרים בעולם. סקיי טאוור – מתקן מסוג "מגדל נפילה חופשית", בדומה למתקן ה"בלאק ממבה" שבלונה פארק תל אביב. באמפרס - מכוניות מתנגשות. דיסקוברי 360 – מתקן דמוי זרוע שמסתובב בצורות שונות. סטורם – רכבת הרים משפחתית בעלת הנעה עצמאית (powered coaster) של חברת Zamperla. נבולאז – מתקן המסתובב בצורות שונות ויוצר אשליה שהנוסע עומד להתנגש בקירות של הפארק. כדורי הסמבה – קרוסלת כדורים פורחים. פליפר – קרוסלה בעיצוב מטוסים המסתובבת ומתהפכת 360 מעלות באותו הזמן. מתקן זה מסוג Air Race של חברת Zamperla. מיוזיק אקספרס – קרוסלה שמסתובבת קדימה ואחורה. בנוסף, בתוך הפארק יש אולם הופעות מקורה אשר בתוכו יש הופעות שונות שמתקיימות 3 פעמים ביום, וכוללות קרקס, קסמים, להטוטים והצגות. בעת רכישת כרטיס כניסה לפארק ניתן לבחור האם לכלול במחיר גם הופעה או לרכוש כרטיס למתקנים בלבד. הפארק נתן חסות לתוכנית הריאלטי "כוכב המג'יק קאס" של כיכר השבת. שלב חצי-הגמר והגמר צולמו באולם. די סיטי אתר האינטרנט הרשמי של מג'יק קס היאלי יעקבי־הנדלסמן, הצצה לרכבת הרים בלונה פארק המקורה הגדול בישראל, באתר ישראל היום, 7 באוקטובר 2020 כפיר אדר, פארק השעשועים הגדול בישראל, "מג'יק קאס", מגייס מאות עובדים מהפריפריה, באתר אייס, 19 ביולי 2021 לי סיביליה‏, משחקי הקס: פלטפורמות תוכן דיגיטלי בהשקעה של 30 מיליון שקל, באתר וואלה, 4 ביולי 2021 פארק השעשועים המקורה הגדול בארץ נפתח לקהל, באתר ‏מאקו‏, 19 בספטמבר 2021 שני רחל פומס, הפרעת קשב ב-80 מיליון שקל: עיצוב הפנים של הפארק המקורה הגדול בישראל, באתר ynet, 5 באוקטובר 2021 יונתן אנגלנדר, פארק "מג'יק קאס": כמו צלחת מעופפת שנחתה במדבר, באתר הארץ, 8 בנובמבר 2021 מג'יק קס לונה קס באתר אחים מרגולין בע"מ מטורף: הצצה לפארק השעשועים הגדול בישראל, באתר ישראל היום, 4 בפברואר 2020 "כמו בדובאי": הצצה נדירה ללונה פארק המקורה הגדול ביותר בישראל שנבנה במישור אדומים באתר channel22 גלגל ענק לא די לה: פארקי השעשועים המקורים המטורפים בעולם - מדובאי ועד ירושלים, באתר ynet‏, 26 בנובמבר 2020 כוכב המגיק קאס, באתר כיכר השבת חצי הגמר של "המג'יק קאס" • צפו בדרמה, באתר כיכר השבת, ‏2021-11-28 הגמר הגדול של "כוכב המג'יק קאס" | צפו, באתר כיכר השבת, ‏2021-12-05
מרדכי שפירא

האם התכוונתם ל... רבי מרדכי מנשכיז – אדמו"ר חסידי, אבי שושלת נשכיז רבי יצחק מרדכי שפירא – אדמו"ר חסידי משושלת קוז'ניץ מרדכי שפירא (זמר) – זמר חרדי אמריקאי
הזמיר מניו אורלינס

הזמיר מניו אורלינס (באנגלית: The Toast of New Orleans) הוא סרט מוזיקלי אמריקאי משנת 1950 בבימויו של נורמן טאורוג, עם מריו לנצה, קתרין גרייסון ודייוויד ניבן בתפקידים הראשיים. זה סרטו השני של מריו לנצה לאחר הופעת הבכורה שלו בסרטים ב"נשיקת חצות", גם כן לצידה של קתרין גרייסון. בשני הסרטים הוא מגלם בחור ממעמד חברתי נמוך (נהג משאית, דייג) שבזכות קולו המיוחד וכישרונו מגיע למעמד של זמר אופרה מפורסם. בנוסף לאריות מתוך כרמן, לה טראוויאטה ומאדאם באטרפליי, לנצה שר גם את השיר "Be My Love" שהיה מועמד לפרס אוסקר לשיר המקורי הטוב ביותר ולרשימת מאה שנים... מאה שירים. פפה דובאל (מריו לנצה) הוא יתום שגדל אצל דודו ניקי (ג'. קרול נאייש) בכפר באיו מינו באזור הביצות (Bayou) של דרום לואיזיאנה ושניהם עוסקים כל הזמן בדיג. יש לו קול זמרה מפותח מלידה ובנות הכפר ובמיוחד טינה (ריטה מורנו) מעריצות אותו. יום אחד מגיעים לכפר ראש העיר ניו אורלינס עם זמרת האופרה המפורסמת סוזט מישלין (קתרין גרייסון) ואמרגנה ז'אק ריבודו (דייוויד ניבן). הם מתקבלים בהתלהבות על ידי צעירי הכפר שרוקדים ושרים לפניה. סוזט מתחילה לשיר את "Be my love" ובאמצע נכנס לשירתה פפה והם מסיימים בדואט נלהב בתשואותיהם של אנשי הכפר ולמורת רוחו של ראש העיר. ז'אק מבחין בכישרונו של פפה ונותן לו כרטיס ביקור. פפה לא רוצה לעזוב את הכפר אבל סופה עזה מטביעה את סירתם וכעת הם נשארו ללא פרוטה. פפה וניקי מגיעים לעיר הגדולה ניו אורלינס ונפגשים עם ז'אק וסוזט. פפה מתחיל ללמוד אצל מאסטרו טרבליני (ריצ'רד הגמן) שמתרשם מכישרונו. בינתיים מנסה ז'אק ללמד את פפה נימוסים ודרכי התנהגות ושוכר את אוסקר (קלינטון סנדברג) שמנסה ללמד את פפה ודודו נימוסים בכלל ונימוסי שולחן בפרט, בהצלחה מעטה. פפה וזודו מוזמנים למסעדה יוקרתית שם יושבים כל אנשי החברה הגדולה ועושים "בושות" לסוזט וז'אק. לבסוף פפה "נכנע" ומתחיל להתנהג כג'נטלמן מנומס. אישיותו משתנה וזה לא מוצא חן בעיני סוזט ובעיקר בעיני חבריו מהכפר טינה ופייר (ג'יימס מישל) שבאים לבקר אותו. פפה מבין זאת וחוזר להיות קצת יותר מחוספס וזה ניכר בהופעתם האחרונה במאדאם בטרפליי, פפה בתפקיד הימאי האמריקאי פינקרטון וסוזט בהפקיד מאדאם באטרפליי. בסוף ההופעה היא בורחת ממנו אך הוא רודף אחריה ומשיג אותה ושניהם מתחבקים. מדיה וקבצים בנושא הזמיר מניו אורלינס בוויקישיתוף "הזמיר מניו אורלינס", במסד הנתונים הקולנועיים IMDb (באנגלית) "הזמיר מניו אורלינס", באתר נטפליקס "הזמיר מניו אורלינס", באתר AllMovie (באנגלית) "הזמיר מניו אורלינס", באתר Rotten Tomatoes (באנגלית) "הזמיר מניו אורלינס", באתר Box Office Mojo (באנגלית) "הזמיר מניו אורלינס", באתר אידיבי "הזמיר מניו אורלינס", במסד הנתונים הקולנועיים KinoPoisk (ברוסית) קדימון לזמיר מניו אורלינס, באתר יוטיוב הזמיר מניו אורלינס, באתר TCM מריו לנצה שר ורוקד "טינה לינה" עם ריטה מורנו, צעירי הכפר וקתרין גרייסון, באתר יוטיוב מריו לנצה וקתרין גרייסון שרים Be my love, באתר יוטיוב סצנת הסיום של הזמיר מניו אורלינס, באתר יוטיוב
לואי מגנוס

לואי מגנוס (בצרפתית: Louis Magnus; ‏15 במאי 1881 - 1 בנובמבר 1950) היה מחליק אמנותי על הקרח, שחקן ומנהל הוקי קרח צרפתי. נחשב לאחד המנהלים החשובים בהיסטוריה של ענף ההוקי קרח, מייסד פדרציית ההוקי קרח הבינלאומית והנשיא הראשון שלה. מגנוס נולד בקינגסטון, בירת ג'מייקה, לאב בריטי ואם צרפתייה. הוא עבר עם הוריו לצרפת כשהיה בן 8, והחל להחליק על קרח בגיל 12. מגנוס היה אלוף צרפת בהחלקה אמנותית על הקרח ליחידים ארבע שנים רצופות, בין 1908 ל-1911. עם זאת, לא התחרה באותן שנים באליפויות בינלאומיות ולא השתתף באולימפיאדת לונדון (1908), בה הפכה ההחלקה האמנותית בפעם הראשונה לענף אולימפי. ב-1912 עזב את ההחלקה ליחידים ועבר לריקוד זוגות, ועם שותפתו שהייתה גם גיסתו, אניטה נחמיאס (אחותה של אשתו דאז) זכה באליפות צרפת ב-1912. באותה שנה השתתף עם אניטה נחמיאס בפעם היחידה באליפות בינלאומית, אליפות אירופה בהחלקה אמנותית. השניים סיימו במקום החמישי. במקביל לתחילת קריירת ההחלקה האמנותית שלו, שיחק מגנוס גם הוקי קרח. כדי למסד חוקה אחידה בעולם, שבו כל מסגרת קבעה לעצמה את חוקי המשחק, וכדי לייסד ולנהל מפעלים בינלאומיים, פנה מגנוס לאיגוד הבינלאומי להחלקה אמנותית כדי שיהיה גם הגוף העליון של הוקי קרח - אך האיגוד סירב לקחת את הענף תחת חסותו. מגנוס פנה להקמת גוף עליון עצמאי להוקי קרח, וב-15 במאי 1908 כינס בבית מלון בפריז נציגים של ארבע מדינות מייסדות - צרפת, בריטניה, בלגיה ושווייץ, כאשר בוהמיה הצטרפה זמן קצר לאחר מכן. הארגון שנוסד על ידי מגנוס, הליגה הבינלאומית להוקי קרח (LIHG, ראשי תיבות של Ligue Internationale de Hockey sur Glace) הפך לגוף העליון של ההוקי קרח מאז ועד היום, וידוע בשמו הנוכחי "פדרציית ההוקי קרח הבינלאומית" (IIHF). מגנוס שימש נשיאה הראשון של ה-LIHG עד 1912, כשבמהלך נשיאותו נוסד המפעל הבינלאומי הראשון של הארגון - אליפות אירופה בהוקי קרח, שהמהדורה הראשונה שלו נערכה ב-1910. הוא שב לנשיאות הארגון לתקופה קצרה ב-1914, כאשר פעילות הארגון למעשה נעצרה בשל מלחמת העולם הראשונה. מגנוס מת ב-1950 בפריז, בגיל 69. ב-1985 שונה שמו של גביע האליפות של צרפת בהוקי קרח ל"גביע מגנוס" על שמו. ב-2004 שינתה הליגה העליונה של צרפת בהוקי קרח את שמה ל"ליג מגנוס" (Ligue Magnus) על שמו. מגנוס התקבל כחבר בהיכל התהילה של פדרציית ההוקי קרח הבינלאומית ב-1997. הבית שבו שוכן מטה פדרציית ההוקי קרח הבינלאומית, בציריך, נקרא גם הוא על שמו - "וילה לואי מגנוס". לואי מגנוס, באתר olympedia.org
יחידות מידה למהירות

מהירות היא גודל יחסי של גוף בתנועה. המהירות מודדת את המרחק (אורך) שעובר הגוף בזמן מסוים. אלה הן יחידות המידה הנפוצות למדידת מהירות: מטר לשנייה (יחידות MKS) - זו יחידת SI למהירות סנטימטר לשנייה (יחידות cgs) מייל לשעה (מהירות של כלי רכב, בארצות הברית) קילומטר לשעה (מהירות של כלי רכב, בישראל ואירופה) קילומטר לשנייה (מהירות של חלליות וגרמי שמים) קשר (מהירות כלי שיט) מאך (מהירות כלי טיס) מהירות האור (בפיזיקה, למשל: אם מהירות של אלקטרון היא 0.997c אזי הוא נע במהירות של 299,099 ק"מ לשנייה) מהירות האור מהירות הקול מספר מאך
וילאייט אדנה

וילאייט אדנה (בטורקית עות'מאנית: ولايت اطنه; היה מחוז מנהלי ברמה הראשונה (וילאייט) של האימפריה העות'מאנית בדרום מזרח אסיה הקטנה, שהקיף את אזור קיליקיה. הוא הוקם במאי 1869. וילאייט אדנה גבל עם וילאייט קוניה (במערב), וילאייט אנקרה ווילאייט סיבאס (בצפון) ווילאייט חלב (במזרח ובדרום). האזור מתאים לאזור המודרני של מישור צ'וקורובה בטורקיה. בתחילת המאה ה-20 היה שטח המחוז על פי הדיווחים 14,494 מילים רבועים (37,540 קילומטרים רבועים), בעוד שהתוצאות הראשוניות של המפקד העות'מאני הראשון של 1885 (פורסם בשנת 1908) נתנו לאוכלוסייה 402,439 תושבים. דיוק נתוני האוכלוסייה נע בין "משוער" ל"סתם השערה" בהתאם לאזור שממנו נאספו. המחוז תואר על ידי האנציקלופדיה בריטניקה בשנת 1911 כעשירה בעושר מינרלי שלא נוצל ברבעים ההרריים, ופורייה במישור החוף, שגידל כותנה, אורז, דגנים, סוכר ופירות. בשנת 1920, האזור נודע בזכות האזור המערבי המיוער שלו, שלא היה בו ייצור חקלאי מועט. אזור קיליקיה נודע בזכות הייצור החקלאי שלו, כולל חיטה, שעורה, שיבולת שועל, אורז, זרעים, אופיום, קנה סוכר וכותנה. ייצור הכותנה הפך פופולרי יותר לפני מלחמת העולם הראשונה. בשנת 1912 ייצר האזור 110,000 חבילות כותנה ו-35,000 טון זרעי כותנה. פיריט נכרה באזור בתחילת המאה ה-20. הסנג'קים של הווילאייט והקאזות שלהם: סנג'ק אדנה (אדנה (מושב), חמידייה, קראסאלי) סנג'ק מרסין (מרסין (מושב), טרסוס) סנג'אק ג'בל-אי ברקט (יארפוז (מושב), אוסמניה, איסלחייה, בולאניק, האסה) סנג'ק קוזאן (סיס (מושב), Hacın, Feke, קארס-אי זילקדרייה) סנג'ק איצ'ל (סיליפקה (מושב), אנאמור, ארמנק, גולנר, מוט) מדיה וקבצים בנושא וילאייט אדנה בוויקישיתוף Geographical Dictionary of the World. Concept Publishing Company. 1906. p. 1796. ISBN 978-81-7268-012-1. Salname-yi Vilâyet-i Adana ("Yearbook of the Vilayet of Adana"), Adana vilâyet matbaası, Adana, 1321 [1903]. in the website of Hathi Trust Digital Library. Ronald Grigor Suny; Fatma Muge Gocek; Norman M. Naimark (2011). A Question of Genocide:Armenians and Turks at the End of the Ottoman Empire. Oxford University Press. p. 67. ISBN 978-0-19-979276-4. Asia by A. H. Keane, page 459 Prothero, G.W. (1920). Anatolia. London: H.M. Stationery Office. Prothero, G.W. (1920). Anatolia. London: H.M. Stationery Office. p. 106. Adana Vilayeti | Tarih ve Medeniyet
מצוקי אינאקססיבל

מצוקי אינאקססיבל או מצוקי אינאקסאסיבל (באנגלית: Inaccessible Cliffs - מילולית: המצוקים הבלתי נגישים) הם רכס מצוקים גבוה ותלול, המהווה את המדרון הצפוני של רכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה. קו המצוקים "נשבר" על ידי מספר קרחונים. קו המצוקים גובל בגדתו הדרומית של קרחון נמרוד (קרחון מבותר ביותר). שמו של קו המצוקים ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961–1962. שם קו המצוקים מתאר את העובדה שקשה מאד להגיע אליהם, והם בלתי נגישים לחוקרים שניסו לסקר אותם. מצוקי אינאקססיבל באתר הסקר הגאולוגי של ארצות הברית מצוקי אינאקססיבל באתר הגאזט הגאוגרפי של ממשלת ניו זילנד מצוקי אינאקססיבל באתר הגאזט האנטארקטי המשווה SCAR של ממשלת אוסטרליה תצלום לוויין של אזור מצוקי אינאקססיבל ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
רכס המלכה אליזבת (אנטארקטיקה)

רכס המלכה אליזבת (באנגלית: Queen Elizabeth Range) הוא רכס הרים, חלק מההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה. הרכס מקביל לגדתו המזרחית של קרחון מארש, לאורך 160 קילומטרים - החל מקרחון נמרוד שבצפון, ועד קרחון לוא שבדרום. שיא גובהו של הרכס (בהר מרקהאם) - 4,350 מטרים מעל פני הים. שטחו של הרכס 17,823 קילומטרים רבועים. אורכו של הרכס 209 קילומטרים (בכיוון צפון –דרום); רוחבו של הרכס 295 קילומטרים (בכיוון מזרח – מערב). שמו של ההר ניתן לו על ידי ג'יי. ה. מילר (J.H. Miller), חבר בקבוצה הניו זילנדית של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. מילר, יחד עם ג'י. וו. מארש (G.W. Marsh) חקר את אזור ההרים. מילר קרא לרכס על שמה של המלכה אליזבת השנייה, פטרונית המשלחת. • Bernard M. Gunn & Richard I. Walcott (1962), The geology of the Mt Markham region, Ross dependency, Antarctica, New Zealand Journal of Geology and Geophysics, 5:3, 407-426, DOI: 10.1080/00288306.1962.10420097 • JOHN W. GOODGE, C. MARK FANNING, MARC D. NORMAN AND VICKIE C. BENNETT, Temporal, Isotopic and Spatial Relations of Early Paleozoic Gondwana-Margin Arc Magmatism, Central Transantarctic Mountains, Antarctica, JOURNAL OF PETROLOGY VOLUME 53 NUMBER 10 PAGES 2027-2065 2012 doi:10.1093/petrology/egs043 • Obu, Jaroslav & Westermann, Sebastian & Vieira, Gonçalo & Abramov, Andrey & Balks, Megan & Bartsch, Annett & Hrbacek, Filip & Kääb, Andreas & Ramos, Miguel. (2019), Discussion for Pan-Antarctic map of near-surface permafrost temperatures at 1 km2 scale, The Cryosphere Discussions. 1-38. 10.5194/tc-2019-148 רכס המלכה אליזבת באתר הסקר הגאולוגי של ארצות הברית רכס המלכה אליזבת באתר הגאזט הגאוגרפי של ממשלת ניו זילנד רכס המלכה אליזבת באתר הגאזט האנטארקטי המשווה SCAR של ממשלת אוסטרליה רכס המלכה אליזבת באתר peakbagger רכס המלכה אליזבת באתר mountainplanet תצלום לוויין של אזור רכס המלכה אליזבת תחזית מזג אוויר עדכנית עבור רכס המלכה אליזבת (לרבות נתוני זריחת/שקיעת שמש/ירח עדכניים) תחזית מזג אוויר עדכנית ארוכת טווח עבור רכס המלכה אליזבת נתוני מזג אוויר היסטוריים עבור רכס המלכה אליזבת סטטיסטיקות מזג אוויר עבור רכס המלכה אליזבת מידע גאוגרפי והיסטורי באתר הסקר הגאולוגי של ארצות הברית מידע גאוגרפי לפי מקור אחר שיא גובהו של הרכס 4,600 מטרים מעל פני הים ראו הערה לעיל לגבי גובה הר זה
FRACAS

FRACAS (ראשי תיבות באנגלית של: Failure reporting, analysis, and corrective action system, תרגום: מערכת דיווח, ניתוח ותיקון כשלים) היא שיטה לדיווח, סיווג, ניתוח כשלים ותכנון פעולות מתקנות בתגובה לאותם כשלים. היא משמשת בדרך כלל בסביבה תעשייתית לאיסוף נתונים, רישום וניתוח כשלים במערכת, ולרוב מיושמת באמצעות תוכנה. מערכת FRACAS עשויה לנסות לנהל דוחות כשל מרובים ומייצרת היסטוריה של כשל ופעולות תיקון. FRACAS מתעדת את הבעיות הקשורות למוצר או לתהליך ואת גורמי השורש והניתוחים הכרוכים בהם כדי לסייע בזיהוי ויישום פעולות תיקון. שיטת FRACAS פותחה על ידי ממשלת ארצות הברית והוכנסה לראשונה לשימוש הצי האמריקאי וכל מחלקות סוכנויות הביטחון בשנת 1985. תהליך FRACAS הוא לולאה משוב עם השלבים הבאים: דיווח על כשלים (FR): הכשלים והתקלות הקשורים למערכת, ציוד, תוכנה או תהליך מדווחים רשמית באמצעות טופס סטנדרטי (דוח פגמים, דוח כשל). ניתוח (A): ביצוע ניתוח על מנת לזהות את גורמי השורש לכישלון. פעולות מתקנות (CA): זיהוי, יישם ואימות פעולות מתקנות כדי למנוע הישנות נוספת של הכשל. תוצרים נפוצים של FRACAS עשויים לכלול: מספר חלק, שם חלק, OEM, שדה MTBF, MTBR, MTTR, צריכת חלפים, צמיחת אמינות, התפלגות כשלים/תקריות לפי סוג, מיקום, מספר חלק, מספר סידורי, סימפטום וכו'. MIL-HDBK-2155 at ASSIST יישום FRACAS